text: पूर्व वित्त मंत्री पी चिदंबरम ने जयंत सिन्हा के लेख को पत्र सूचना कार्यालय (पीआइबी) का प्रेस बयान करार दिया। चिदंबरम की आपत्ति जायज है कि प्रशासनिक बदलावों को संगठनात्मक सुधारों के खाते में नहीं डाला जा सकता है। जयंत सिन्हा तो अपने पिता के लिखने के बाद बचाव में उतरे, लेकिन इन दिनों जिस तरह से अखबारों के संपादकीय पन्ने पर मंत्रियों के लेख छप रहे हैं और वे सरकार की झंडाबरदार योजनाओं का जमकर प्रचार कर रहे हैं, वह खासा चिंता का विषय है।